**Referat**

|  |  |
| --- | --- |
| **Emne:** | **Idrætsrådsmøde** |
| **Dato, tid og sted:** | 8. juni 2021 | Kl. 16:30 – 18:00 | GIC: Aktivitetssal 1 ved Café Langsiden |
| **Indkaldt:** | Knud Høyer, Jørgen Nielsen, Peter Roslev, Pauli Christensen, Jeanette Strøm, Ronni Nielsen, Olaf Stolborg, Hans Barlach, Anne Marie Lyduch, KFU, Jari Due Jessen, KFU, Tabita Sonne-Dalsø, GK, Sara Lethan Abild, GK, Morten Wagner Reynhard, IFS og Christine Lumby, IFS |
| **Deltagere:** | Knud Høyer, Jørgen Nielsen, Peter Roslev, Pauli Christensen, Jeanette Strøm, Ronni Nielsen, Hans Barlach, Anne Marie Lyduch, KFU, Tabita Sonne-Dalsø, GK, Sara Lethan Abild, GK, Morten Wagner Reynhard, IFS og Christine Lumby, IFS |
| **Afbud fra:** | Olaf Stolborg, Jari Due Jessen,  |
| **Referat til:** | knudhoeyer@gmail.com; greveif@gmail.com; sek@karlslunde-if.dk; pauli@tune-if.dk; jst@outlook.dk; ronni.senior@hotmail.com; habar@outlook.dk; olaf@stolborg.net; amly@greve.dk; morten@ifs-greve.dk; esol@greve.dk; tsd@greve.dk; jdj@greve.dk |
| **Sagsbehandler:** | Christine Lumby |

|  |  |  |
| --- | --- | --- |
|  | **Dagsorden** | **Beslutningsreferat**Efter forslag fra Pauli blev der optaget en hastesag på dagsordenen som nyt pkt. 4. |
| **1.** | **IFS strategi 2021 v. Morten og****Christine** | Oplæg om IFS strategi 2021. Overordnet beskrivelse af de fem hovedområder IFS arbejder med samt prioritering af disse. (Bilag udsendt med dagsorden) Drøftelse af IFS virke og synlighed samt idrætsforeningernes udvikling i de kommende tre år. **Beslutning:** Morten præsenterede IFS strategien 2021. Vedr. ad hoc rådgivning: Foreningernes indgang er primært til IFS, hvor de vil blive vejledt om, hvor deres henvendelse kan ske eller IFS overtager sagen. Drøftelse af projektopgaver i IFS, herunder nyanlæg og vedligeholdelse af kunstgræsbaner. Drøftelse af: * Den fremadrettede vedligeholdelse af kunstgræsbanerne og leverandørens krav til vedligehold, for at GK fortsat kan påberåbe sig garantien.
* Banernes tilstand og drift ved PV Greve frem til 1.7.2023, herunder vedligeholdelsesniveauet vs. leverandørens plejeplaner for at opretholde garantien samt holdbarheden i op til 8 år for de baner, som bliver anlagt nu.

Vedligeholdelsesniveauet på kunstgræsbanerne bliver fastlagt politisk ud fra leverandørens krav til vedligehold for at opretholde garantien.Idrætsanlæggenes krav til vedligeholdelse skal fremlægges vedvarende i den politiske dialog om den samlede økonomi til at opfylde de kravsspecifikationer, som IR – efter indstilling fra facilitetsgruppen - beslutter skal være en del af udbudsmaterialet for kontrakten i 2023.Sekretariatets kerneopgaver er arbejdet med og for foreningerne, som er i centrum. Derfor er rollen som tovholder på kunstgræsbanerne ikke en kerneopgave. Det revideres i ”kassen” at IFSs arbejde i projektet afsluttes i juli 2021. Overblikket over IFSs strategi 2021 er kort (på 1 side), flot formuleret, meget kommunikativt og giver forenkling og retning, som alle interessenter umiddelbart må kunne forstå. Det er et bedre kommunikativt værktøj end det tidligere statusdokument på ca. 10 sider. Planen er, at dokumentet opdateres årligt efter forelæggelse for FR/IR efter forslag fra IFUs bestyrelse.  |
| **2.** | **IFU’s repræsentantskabsmøde 2021** | Gennemgang af dagsordenen for IFU’s repræsentantskabsmøde. (Bilag udsendt med dagsorden)Herefter drøftelse af Idræts- & Fritidsunionens arbejde med og for idrætsforeningerne i Greve Kommune. **Beslutning:** Knud gennemgik kort dagsordenen for repræsentantskabsmødet. En opdateret udgave af vedtægterne for IFU var udsendt. Drøftelse af vedtægterne for IFU. Drøftelse af forholdene vedr. leasing, som ikke er anført i vedtægterne. Bestyrelsen tager forholdet op og fremkommer med forslag til ændringer jf. Greve Kommunes retningslinjer for området.  |
| **3.**  | **Input til scenarier for fremtidig prioritering af handicapaktiviteter** | KFU har behandlet et forslag fra Seniorsport og besluttet, at administrationen skal komme med et oplæg til, hvordan vi økonomisk kan styrke handicapaktiviteter for svært fysisk og psykisk handicappede i Greve Kommune. Administrationen ønsker en drøftelse og input til scenarier for fremtidig prioritering af handicapaktiviteter. Derudover kan den videre proces med eventuel yderligere inddragelse aftales frem mod KFU sag i august 2021.Under drøftelsen blev der fremført følgende synspunkter og forslag:* Seniorsport ansøger om flerårig samarbejdsaftale/partnerskabsaftale med GK/KFU om handicapaktiviteter for svært fysiske og psykiske borger.
* Seniorsport ønsker en afgørelse hurtigst muligt på ansøgningen for at kunne indgå aftaler med instruktører. Det blev oplyst, at Seniorsport kun har fået en aftale fra 1.9.2021 for ét år.
* De nuværende retningslinjer for ansøgninger til handicaptilskud i det samlede regelsæt skal tages ud og revideres.
* Finansieringen af samarbejdsaftaler for foreningernes udgifter for handicappede kan ske på flere måder. Bl.a. som en forud reserveret andel af idrætspuljen, eller ved at pengene findes et andet sted i KFUs budget.
* Vi har til gode at foretage en evaluering af den seneste uddeling af puljerne.
* Hele regelsættet for alle puljerne skal revideres, hvis der skal noget over i en særlig pulje for samarbejdsaftaler for handicappede.
* Kultur & Fritid (K&F) vil overfor IR og FR være kordinerende (høringspligt) for udarbejdelse af et oplæg til KFUs møde den 25.8. K&F vil fremkomme med forslag til denne proces.
* Der blev fremsat ønsker om fremadrettet inddragelse af IR og FR frem til en ny politisk sag på området om samlet revision af retningslinjerne for ansøgninger til puljerne. K&F vil også styre denne proces.

**Beslutning:** * Generel tilslutning til at puljemidlerne til handicapaktiviteter hurtigst muligt flyttes til en særskilt pulje, som udmøntes efter ansøgning til og af KFU om flerårige samarbejdsaftaler.
* Kultur & Fritid (K&F) vil overfor IR og FR være kordinerende (høringspligt) for udarbejdelse af et oplæg til KFUs møde den 25.8. K&F vil fremkomme med forslag til denne proces og indhold.
* IR og FR indkaldes til et møde om evaluering af hele puljeprocessen fra ansøgning til bevillig/afslag. Det koordineres af IFS og K&F.
* Udgangspunktet for processen er, at puljerne som vanligt udmøntes med ansøgningsfrist pr. 31. oktober 2021, og kan udbetales inden udgangen af januar året efter.
 |
| **4.**  | **Renovering af Greve Svømmehal** (Punkt tilført under mødet) | Drøftelse af konsekvenserne for udskydelse af udskiftningen af fliserne. Økonomiudvalget anbefalede Byrådet d. 7. juni 2021, at udskiftningen skulle udskydes til sommeren 2022. Pauli Christiansen ønsker at udskiftningen skal ske nu, som planlagt, fordi svømmeklubberne har tilrettelagt deres foreningsaktiviteter efter den oprindelig plan om udskiftning nu. Svømmeklubberne vil miste medlemmer og blive hårdt økonomisk ramt ved udskydelsen af renoveringen til sommeren 2022, fordi foreningerne har planlagt deres sæsonprogram samt sommerlejrtræning i 2022. Udskydelsen af renoveringen vil betyde, at foreningerne mister i omegnen af 500.000 kr. i tabt indtægt fra kontingenter, arrangementer og afvikling af øvrige aktiviteter. Drøftelse af beslutningsprocesserne er tilrettelagt og gennemført i de politiske udvalg uden brugerinddragelse. **Beslutning:**Idrætsrådet bakker op om den oprindelige beslutning fra Kultur & Fritidsudvalget, hvor fliserne udskiftes i sommeren 2021, så renoveringen ikke kommer svømmeklubberne yderligere til økonomisk last.  |
| **Meddelelser og orientering** |
| **5.** | **Orientering fra KFU d. 26. maj 2021** | Orientering om sager fra Kultur & Fritidsudvalget, onsdag d. 26. maj 2021. Eksempler på sager:* Partnerskabsaftaler med foreninger 2021
* Forenings- og aftenskoleaktiviteter for personer med handicap
* Genstart i Greve efter Covid-19 nedlukningen 2021
* Opfølgning på lokal coronastøttepulje som følge af Covid-19 og anvendelse af uforbrugte midler

Se referatet fra mødet [her](https://dagsordener.greve.dk/vis?id=33d5b40d-4557-453f-a8d1-6acb742b22ae). **Orientering:** Sagerne blev orienteret kort på de forudgående punkter.  |
| **6.**  | **Status på udbudsstrategi for Grøn Kontrakt** | Orientering v. facilitetsgruppen om arbejdet med udbudsmaterialet for Grøn Kontrakt 2023. **Orientering:** Knud orienterer om status på arbejdet i facilitetsgruppen. Facilitetsgruppen arbejder med T&M med udbudsmaterialet for Grøn Kontrakt fra 1.7. 2023.Det blev præciseret til facilitetsgruppen, at hvis politikkernes forslag til økonomien i en ny grøn kontrakt er uændret (ca. 8,5 mill.kr. mod tidligere ca. 10,3 mill.kr.), så er der ingen grund til fortsat dialog om kvalitetsbeskrivelser, som brugerne og de 3 store idrætsanlæg ønsker forbedret.Idrætsrådet afventer beslutningerne på workshoppen om Grøn Kontrakt d. 16. juni 2021. |
| **7.** | **Møde med Teknik & Miljø d. 31. maj 2021 om revision af kommuneplan** | Orientering v. formanden, Knud Høyer. **Orientering:**Knud orienterer om videomøde mellem Teknik & Miljø og formanden for hhv. Idrætsrådet og Fritidsrådet. Drøftelse om foreningernes mulighed for at benytte Strandparken til aktiviteter. Drøftelse af GKs og rådenes samt de øvrige foreningslederes involvering i revisionen af kommuneplanen. Fokus er her og nu på regeringens ”tilskud” til kommunerne og udførelse af anlægsforslagene til Modernisering af Køge Bugt Strandpark, som foreslået af dennes bestyrelse. GK har indsendt sine forslag til modernisering i form af flere bevægelsesaktiviteter på kommunens områder i Strandparken. |
| **8.**  | **Træner-, leder-, lærerkurser 2021** | Orientering v. administrationen.**Orientering:**Orienteringen blev ikke givet. Administrationen foretager en skriftlig orientering til rådet.  |
| **9.** | **Kommende møder:** | Idrætsrådsmøder i 2021: * 16. september
* 1. november
* 9. december

Alle møder starter kl. 16:30. Lokation følger forud for hvert møde. |
| **Aktiviteter i 2021** | **Dato** | **Kl.** | **Afbud** |
| Greve Awards | 6. september 2021 |  |  |
| **10.** | **Eventuelt** |  |
| **11.** | **Godkendelse af** **referat** |  |

Mødet hævet kl. 18:15